**Številka: 042-1/2024-6**

**Datum: 6. 5. 2024**

**S K L E P**

Državna volilna komisija (v nadaljevanju: DVK) je v zvezi z izvedbo posvetovalnih referendumov o obravnavi ureditve pravice do pomoči pri prostovoljnem končanju življenja, o uvedbi preferenčnega glasu za volitve poslank in poslancev v Državni zbor Republike Slovenije ter o gojenju in predelovanju konoplje v medicinske namene in o gojenju in posedovanju konoplje za omejeno osebno rabo, ki bodo 9. 6. 2024, na 75. seji, dne 3. 5. 2024

**sklenila:**

1. **Za izvedbo glasovanja na posvetovalnih referendumih o obravnavi ureditve pravice do pomoči pri prostovoljnem končanju življenja, o uvedbi preferenčnega glasu za volitve poslank in poslancev v Državni zbor Republike Slovenije ter o gojenju in predelovanju konoplje v medicinske namene in o gojenju in posedovanju konoplje za omejeno osebno rabo, ki bodo 9. 6. 2024, se na predlog Ministrstva za zunanje zadeve določijo volišča na sedežih naslednjih diplomatskih predstavništev in konzulatov Republike Slovenije:**
2. **D-01: Generalni konzulat RS v Celovcu,**
3. **D-02: Generalni konzulat RS v Clevelandu,**
4. **D-03: Generalni konzulat RS v Münchnu,**
5. **D-04. Generalni konzulat RS v Trstu,**
6. **D-05: Generalni konzulat RS v Torontu,**
7. **D-06: Veleposlaništvo RS v Abu Dabiju,**
8. **D-07: Veleposlaništvo RS v Atenah,**
9. **D-08: Veleposlaništvo RS v Beogradu,**
10. **D-09: Veleposlaništvo RS v Berlinu,**
11. **D-10: Veleposlaništvo RS v Bernu,**
12. **D-11: Veleposlaništvo RS v Bratislavi,**
13. **D-12: Veleposlaništvo RS v Bruslju,**
14. **D-13: Veleposlaništvo RS v Budimpešti,**
15. **D-14: Veleposlaništvo RS v Buenos Airesu,**
16. **D-15: Veleposlaništvo RS v Canberri,**
17. **D-16: Veleposlaništvo RS na Dunaju,**
18. **D-17: Veleposlaništvo RS v Haagu,**
19. **D-18: Veleposlaništvo RS v Kopenhagnu,**
20. **D-19: Veleposlaništvo RS v Londonu,**
21. **D-20: Veleposlaništvo RS v Madridu,**
22. **D-21: Veleposlaništvo RS v Moskvi,**
23. **D-22: Veleposlaništvo RS v Ottawi,**
24. **D-23: Veleposlaništvo RS v Parizu,**
25. **D-24: Veleposlaništvo RS v Podgorici,**
26. **D-25: Veleposlaništvo RS v Pragi,**
27. **D-26: Veleposlaništvo RS v Sarajevu,**
28. **D-27: Veleposlaništvo RS v Skopju,**
29. **D-28: Veleposlaništvo RS v Varšavi,**
30. **D-29: Veleposlaništvo RS v Washingtonu,**
31. **D-30: Veleposlaništvo RS v Zagrebu in**
32. **D-31: Veleposlaništvo RS pri Svetem sedežu, Vatikan.**
33. **Območje volišča je enako območju jurisdikcije diplomatsko konzularnega predstavništva. Območje volišča s sedežem v Vatikanu obsega tudi območje jurisdikcije konzularnega predstavništva Republike Slovenije v Italiji s sedežem v Rimu.**
34. **Na voliščih na diplomatskih predstavništvih in konzulatih Republike Slovenije iz prve točke tega sklepa glasujejo državljani Republike Slovenije, ki nimajo stalnega prebivališča na območju Republike Slovenije in so vpisani v posebni volilni imenik.**
35. **Na voliščih na diplomatskih predstavništvih in konzulatih Republike Slovenije iz prve točke tega sklepa glasujejo tudi državljani Republike Slovenije, ki imajo stalno prebivališče na območju Republike Slovenije in bodo na dan glasovanja v tujini, ker tam začasno prebivajo, ter bodo najpozneje do 24. 5. 2024 obvestili DVK, da želijo glasovati na diplomatsko konzularnem predstavništvu in so vpisani v splošni volilni imenik.**
36. **Izid glasovanja na volišču se ugotavlja, če je bilo na volišču oddanih najmanj 10 glasovnic na glasovanju za posamezni referendum, vključno z glasovnicami, ki so prispele po pošti. Volilni odbor, ki vodi glasovanje na volišču, v postopku ugotavljanja izida glasovanja upošteva vse tiste glasovnice, ki so prispele po pošti na diplomatsko konzularno predstavništvo do 9. 6. 2024 do zaprtja volišča.**

O B R A Z L O Ž I T E V

**A.**

1. Volivci, ki so vpisani v evidenco volilne pravice državljanov Republike Slovenije, ki nimajo stalnega prebivališča v Republiki Sloveniji, imajo na podlagi 82. člena Zakona o volitvah v državni zbor (Uradni list RS, št. 109/06 – UPB, 54/07 – odl. US, 23/17, 29/21 in 12/24; v nadaljevanju ZVDZ) pravico, da lahko glasujejo po pošti ali na diplomatsko-konzularnem predstavništvu Republike Slovenije, če država, v kateri prebivajo, dopušča tako glasovanje, oziroma če to omogoča meddržavni sporazum. Za glasovanje po pošti v tujini in na diplomatsko-konzularnih predstavništvih Republike Slovenije se smiselno uporabljajo določbe, ki veljajo za glasovanje v Republiki Sloveniji.
2. Državna volilna komisija (v nadaljevanju besedila: DVK) je na podlagi 39. člena Zakona o referendumu in o ljudski iniciativi (Uradni list RS, št. 26/07 – UPB, 6/18 – odl. US, 52/20 in 30/24; v nadaljevanju ZRLI) in prvega odstavka 37. člena ZVDZ zadolžena za izvedbo glasovanja na diplomatsko konzularnih predstavništvih Republike Slovenije, kar vključuje tudi določitev volišč (v nadaljevanju besedila: volišča v tujini). DVK določi volišča v tujini na predlog Ministrstva za zunanje zadeve (v nadaljevanju besedila: MZZ).

**B.**

1. MZZ je DVK dne 26. 4. 2024 posredovalo predlog št. ZKO – 1983/24, z dne 26. 4. 2024, za določitev volišč v tujini. Predlog je DVK obravnavala in sprejela sklep, da se volišča v tujini določijo v skladu s predlogom MZZ na način, kot je navedeno v 1. točki izreka tega sklepa.

**C.**

DVK je sprejela ta sklep na podlagi 39. člena ZRLI in 46. členom Poslovnika DVK (Uradni list RS, št. 10/20), v sestavi: predsednik Peter Golob ter člani dr. Marko Kambič, Mitja Šuligoj, Miroslav Pretnar, Drago Zadergal in članica Mojca Dolenc. Sklep je sprejela soglasno.

Peter Golob

Predsednik